text:
ཞི་ཅིན་ཕིང་གིས་དམག་ཡོངས་ལ་དམག་སྦྱོང་གི་བཀའ་བཏང་གནང་བ།
ཟླ་1ཚེས་3ཉིན་གྱི་སྔ་དྲོ་ཀྲུང་དབྱང་དམག་ཨུད་ཀྱིས་2018ལོའི་དམག་སྦྱོང་འགོ་འཛུགས་ཀྱི་སྐུལ་སློང་ཚོགས་ཆེན་གཟབ་རྒྱས་ཤིག་འཚོགས་ཤིང་། ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་། རྒྱལ་ཁབ་ཀྱི་ཀྲུའུ་ཞི། ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞི་ཅིན་ཕིང་གིས་དམག་ཡོངས་ལ་དམག་སྦྱོང་གི་བཀའ་བཏང་གནང་བ།
ཟླ་1ཚེས་3ཉིན་གྱི་སྔ་དྲོ་ཀྲུང་དབྱང་དམག་ཨུད་ཀྱིས་2018ལོའི་དམག་སྦྱོང་འགོ་འཛུགས་ཀྱི་སྐུལ་སློང་ཚོགས་ཆེན་གཟབ་རྒྱས་ཤིག་འཚོགས་ཤིང་། ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་། རྒྱལ་ཁབ་ཀྱི་ཀྲུའུ་ཞི། ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞི་ཅིན་ཕིང་གིས་དམག་ཡོངས་ལ་དམག་སྦྱོང་གི་བཀའ་བཏང་གནང་ཞིང་། འདི་ནི་ཚོགས་ར་གཙོ་བོའི་དཔུང་སྡེའི་དཔོན་དམག་གིས་དམ་བཅའ་འཇོག་པའི་གནས་ཚུལ་ཡིན་པ།
ཤིན་ཧྭ་གསར་འགྱུར་ཁང་པའོ་ཏིང་ནས་གློག་འཕྲིན་འབྱོར་གསལ། ལོ་གསར་པ་ཤར་བའི་སྐབས་རྣམ་པ་ཡོངས་རྫོགས་གསར་པར་གྱུར་པ་དང་བསྟུན་དམག་ཡོངས་ཀྱི་གོང་འོག་ཚང་མར་དམག་རྟ་གོ་མཚོན་གྱི་གྲབས་གཤོམ་བྱས་ནས་དམག་སྦྱོང་བྱེད་བཞིན་ཡོད། ཚེས་3ཉིན་གྱི་སྔ་དྲོ་ཀྲུང་དབྱང་དམག་ཨུད་ཀྱིས་2018ལོའི་དམག་སྦྱོང་འགོ་འཛུགས་ཀྱི་སྐུལ་སློང་ཚོགས་ཆེན་གཟབ་རྒྱས་ཤིག་འཚོགས་པ་དང་། ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་། རྒྱལ་ཁབ་ཀྱི་ཀྲུའུ་ཞི། ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞི་ཅིན་ཕིང་གིས་དམག་ཡོངས་ལ་དམག་སྦྱོང་གི་བཀའ་བཏང་གནང་ནས་དམག་ཡོངས་ཀྱིས་ཏང་གི་ཚོགས་ཆེན་བཅུ་དགུ་པའི་དགོངས་དོན་དང་དུས་རབས་གསར་པའི་ཏང་གི་དམག་དཔུང་སྟོབས་ཆེར་གཏོང་བའི་དགོངས་པ་ལག་བསྟར་དོན་འཁྱོལ་དང་དངོས་འཐབ་ཅན་གྱི་དམག་སྦྱོང་སྦྱོང་བརྡར་ལ་ཕྱོགས་ཡོངས་ནས་ཤུགས་སྣོན་བརྒྱབ་སྟེ་རྒྱལ་ཁ་ལེན་པའི་ནུས་པ་ཕྱོགས་ཡོངས་ནས་ཆེ་རུ་གཏོང་དགོས་པའི་འབོད་སྐུལ་གནང་བ་རེད།
དགུན་ཨ་རང་ད་རང་གི་ཧྭ་བྱང་ས་གཞི་ཆེ་མོར་གྲང་ངར་ཤིན་ཏུ་ཆེ་བ་དང་སྦྱོང་བརྡར་བྱ་ཡུལ་དུ་སྐྱེ་སྟོབས་ཀྱི་གསོན་ཤུགས་འཕེལ་ནས་སྤྲོ་སེམས་ཀྱིས་ཁེངས་ཡོད། སྦྱོང་བརྡར་འགོ་འཛུགས་ཀྱི་སྐུལ་སློང་ཚོགས་ཆེན་འཚོག་ཡུལ་གཙོ་བོ་དབུས་རྒྱུད་དམག་ཁུལ་སྐམ་དམག་ཐོན་ཞིག་གི་ཚ་ཁ་བལྟ་སར་དཔོན་དམག་7000ལྷག་ཙམ་གྱིས་དྲག་ཆས་ཆ་ཚང་སྤྲས་ནས་བརྗིད་ཉམས་ལྡན་པའི་ངང་རུ་སྒྲིག་ནས་བསྡད་ཡོད་པ་མ་ཟད། གོ་མཚོན་300ཙམ་བརྗིད་ཉམས་ལྡན་པའི་ངང་གྲལ་སྒྲིག་པོས་བཞག་ཡོད། དམག་གཟིགས་སྟེགས་བུའི་ཐོག“ཀྲུང་དབྱང་དམག་ཨུད་ཀྱི་2018ལོའི་དམག་སྦྱོང་འགོ་འཛུགས་ཀྱི་སྐུལ་སློང་ཚོགས་ཆེན”ཞེས་པའི་འཕྲེད་འགེལ་ཡི་གེ་བཀལ་ཡོད། “དངོས་འཐབ་ཀྱི་བླང་བྱ་གཞིར་བཟུང་སྦྱོང་བརྡར་དང་། སྦྱོང་བརྡར་གཞིར་བཟུང་དངོས་འཐབ། སྦྱོང་བརྡར་དང་དངོས་འཐབ་གཞི་གཅིག་ཅན་དུ་འགྱུར་བ་བྱེད་པ”དང“བསྐོངས་ན་འཛོམས་ཐུབ་པ་དང་། འཛོམས་ན་འཐབ་ཐུབ་པ། འཐབ་ན་རྒྱལ་ངེས”བཅས་ཀྱི་ཡིག་འབྲུ་ཧ་ཅང་མངོན་གསལ་དོད་པོ་ཡོད། དེ་དང་ཕྱོགས་མཚུངས་དམག་ཡོངས་སུ་ཡན་ལག་ཚོགས་ར་4000ཙམ་བཀོད་སྒྲིག་བྱས་ཡོད་པ་དེ་དག་སྐམ་དམག་དང་། མཁའ་དམག མཚོ་དམག འཕུར་མདེལ་དམག འཐབ་ཇུས་རོགས་སྐྱོར་དཔུང་སྡེ། དྲག་ཆས་ཉེན་རྟོག་དཔུང་སྡེའི་ཐང་འཐབ་ཅན་གྱི་ཡན་ལག་ཚོགས་ར་བཅས་རེད། མཐའ་ཡས་ནགས་ཚལ་ཁུལ་དང་ཁ་བས་བཀླུབས་པའི་ཡུལ་ནས་གནམ་མཐའ་མཚོ་གཏིང་བར་དང་། ནུབ་བྱང་གི་བྱེ་ཐང་ཆེན་པོ་ནས་ཤར་ལྷོའི་མཚོ་རྒྱུད་བར། དབུས་རྒྱུད་ནས་ལེ་དབར་སྟོང་གི་མཐའ་མཚམས་འགག་སྒོ་བར་དམག་རིགས་གསུམ་གྱི་དཔོན་དམག་ཚོས་བརྗིད་ཉམས་དང་ལྡན་པའི་ངང་བཀའ་སྒུག་ནས་བསྡད་ཡོད། དེ་ནི་ཀྲུང་དབྱང་དམག་ཨུད་ཀྱིས་དམག་ཡོངས་གཅིག་གྱུར་སྒྲིག་འཛུགས་བྱས་ནས་སྦྱོང་བརྡར་བྱེད་འགོ་ཚུགས་པའི་སྐུལ་སློང་བྱེད་ཐེངས་དང་པོ་དང་མི་དམངས་དམག་དཔུང་གིས་དུས་རབས་གསར་པའི་དམག་སྦྱོང་དམག་གྲབས་ལ་ཤུགས་སྣོན་རྒྱག་པའི་བཀྲག་མདངས་འཚེར་ས་གསར་རྐྱང་ཞིག་ཀྱང་རེད།
ཆུ་ཚོད་བཅུ་པ་ཏག་ཏག་ལ་ཞི་ཅིན་ཕིང་གིས་དམག་ཆས་སྤྲས་ནས་ཚོགས་ར་གཙོ་བོའི་དམག་གཟིགས་སྟེགས་བུའི་ཐོག་ཕེབས་པ་རེད། དམག་སྦྱོང་བྱེད་འགོ་ཚུགས་པའི་སྐུལ་སློང་ཚོགས་ཆེན་འགོ་ཚུགས་པ་དང་བསྟུན་དཔོན་དམག་ཚོས་སྐད་གསང་མཐོན་པོས་ཀྲུང་གོ་མི་དམངས་བཅིངས་འགྲོལ་དམག་གི་དམག་གླུ་བཏང་མ་ཐག་ནམ་མཁར་བྲག་ཅ་འཁོར་ནས་སྒར་ས་ཡོངས་སུ་ཁྱབ།
དེ་རྗེས་ཞི་ཅིན་ཕིང་གིས་དམག་ཡོངས་ལ་སྦྱོང་བརྡར་བྱ་རྒྱུའི་བཀའ་བཏང་བ་རེད། ཁོང་གིས་དམག་ཡོངས་ཀྱི་རིམ་པ་ཁག་གིས་དམག་སྦྱོང་དམག་གྲབས་ཀྱི་ཕྱོགས་སྟོན་གསལ་པོར་ཤུགས་སྣོན་བརྒྱབ་ནས་བློ་བརྟན་འགྱུར་མེད་ཀྱི་སྒོ་ནས་དམག་དོན་སྦྱོང་བརྡར་བྱ་རྒྱུ་དེ་འཐབ་ཇུས་ཀྱི་གནས་བབ་ཐོག་འཇོག་པ་དང་ལས་ཀའི་ལྟེ་བར་བརྩིས་ཏེ་དམ་འཛིན་ལྷོད་མེད་དང་གྲུབ་འབྲས་ཐོབ་པ་བྱེད་དགོས། འགོ་ཁྲིད་ཀྱིས་སྣེ་ཁྲིད་པ་དང་གོང་གིས་འོག་གི་སྣེ་ཁྲིད་རྒྱུ་མཐའ་འཁྱོངས་དང་། དངོས་འཐབ་དངོས་སྦྱོང་དང་མཉམ་འཐབ་མཉམ་སྦྱོང་མཐའ་འཁྱོངས། རྩ་འཛིན་ལ་གཞིགས་ནས་དམག་སྦྱོང་དང་དམག་སྦྱོང་བཅོས་སྒྲིག་ནན་པོ་མཐའ་འཁྱོངས་བཅས་བྱེད་དགོས། སྦྱོང་བརྡར་གྱི་སྤྱོད་ཚུལ་ལེགས་སུ་གཏོང་བ་དང་། སྦྱོང་བརྡར་གྱི་བྱ་ཐབས་གསར་གཏོད་བྱེད་པ། སྦྱོང་བརྡར་འགན་ལེན་འཐུས་སྒོ་ཚང་དུ་གཏོང་བ། སྦྱོང་བརྡར་གྱི་ལྟ་ཞིབ་ནན་དུ་གཏོང་བ་བཅས་ཀྱི་སྒོ་ནས་མང་ཚོགས་རང་བཞིན་གྱི་དམག་སྦྱོང་རྩལ་འགྲན་གྱི་བྱེད་སྒོ་སྤེལ་བ་དང་། དམིགས་སའི་རང་བཞིན་དང་འགྲན་རྒོལ་རང་བཞིན་གྱི་སྦྱོང་བརྡར་ལ་ཤུགས་སྣོན་རྒྱག་པ། དམག་དོན་སྦྱོང་བརྡར་གྱི་དངོས་འཐབ་ཅན་གྱི་ཆུ་ཚད་གོང་མཐོར་གཏོང་བ། དམག་རྒྱག་ཐུབ་པ་དང་རྒྱལ་ཁ་ལེན་ཐུབ་པའི་འཇོན་ཐང་ཁོང་དུ་བརྟན་པོ་ཆུད་པར་བྱེད་དགོས། དམག་ཡོངས་ཀྱི་བཀོད་འཐབ་པས་ཏང་ཀྲུང་དབྱང་དང་ཀྲུང་དབྱང་དམག་ཨུད་ཀྱི་ཐབས་ཇུས་མཛུབ་སྟོན་ལག་བསྟར་མཐའ་གཅིག་ཏུ་བྱས་ཏེ་གཅིག་ནས་དཀའ་སྡུག་ལ་མི་སྐྲག་པ་དང་། གཉིས་ནས་ཤི་རྒྱུར་མི་སྐྲག་པའི་དམག་འཐབ་ཀྱི་སྙིང་སྟོབས་དར་སྤེལ་གཏོང་བ་དང་། དཀའ་སྤྱད་སྙིང་རུས་ཀྱི་སྒོ་ནས་སྦྱོང་བརྡར་དང་ཚན་རིག་དང་མཐུན་པའི་སྦྱོང་བརྡར་བྱེད་པ། དཀའ་ངལ་ལས་རྣམ་པར་རྒྱལ་ཕོད་པ། ཁ་གཏད་ལས་རྒྱལ་ཕོད་པ། བསྐོང་ན་འཛོམས་ཐུབ་པ་དང་། འཛོམས་ན་འཐབ་ཐུབ་པ། འཐབ་ན་རྒྱལ་ངེས་བཅས་ཀྱི་དམག་ཧྲག་ཅིག་གཏོད་པ་བཅས་ཀྱི་སྒོ་ནས་ཏང་དང་མི་དམངས་ཀྱིས་དཀྲིས་པའི་དུས་རབས་གསར་པའི་འགན་འཁྲི་དང་ལས་འགན་ལེགས་སྒྲུབ་མཐའ་གཅིག་ཏུ་བྱེད་དགོས་པའི་བཀའ་བཏང་བ་རེད།
ཞི་ཅིན་ཕིང་གིས་སྦྱོང་བརྡར་གྱི་བཀའ་བཏང་མ་ཐག་ས་གནས་ས་ཐོག་ཏུ་འབྲུག་སྒྲ་ལྡིར་བ་ལྟར་གྱི་ཐལ་མོའི་རྡེབ་སྒྲས་ཁེངས་པ་རེད།
སྤྱི་ཁྱབ་བཀོད་འདོམས་པའི་བཀའ་ཕབ་མ་ཐག་དམག་ཡོངས་ཀྱིས་གཅིག་གྱུར་ཐོག་བྱ་སྤྱོད་སྤེལ་བ་རེད། དམག་སྦྱོང་གི་བཀའ་དང་ལེན་ཞུས་རྗེས་ས་གནས་ས་ཐོག་གི་དཔོན་དམག་ཚོས་དམར་མདངས་བཀྲ་བའི་བརྒྱད་གཅིག་དམག་དར་ལ་ཕྱོགས་ནས་དམག་མིའི་དམ་བཅའ་སྐད་གསང་མཐོན་པོས་བཞག དམག་དར་ལྷབ་ལྷུབ་ཏུ་གཡོ་བའི་སྒྲ་དང་དམ་བཅའི་སྐད་སྒྲ་གསལ་བའི་ཐོག་ནས་དཔོན་དམག་ཚོས་ཀྲུའུ་ཞི་ཞི་ཅིན་ཕིང་གི་བཀའ་དང་ལེན་ཞུ་བ་དང་དམག་སྦྱོང་དམག་གྲབས་ལ་དམ་འཛིན་བྱེད་པའི་བློ་སྟོབས་ཆེན་པོ་གང་ལེགས་མངོན་ཡོད་པ་རེད།
2018ལོའི་དམག་ཡོངས་ཀྱི་དམག་དོན་སྦྱོང་བརྡར་དངོས་སུ་བྱེད་འགོ་ཚུགས་པ་དང་དཔུང་སྡེ་ཁག་གིས་འཆར་གཞི་བཞིན་སྦྱོང་བརྡར་བྱས་ཡོད། ཚོགས་ར་གཙོ་བོའི་དཔོན་དམག་ཚོ་དམག་འཐབ་རླངས་འཁོར་ནང་ཞུགས་པ་སོགས་ཀྱི་བྱ་སྤྱོད་འཕྲལ་མར་སྤེལ་བས། སྐབས་ཤིག་རིང་འབོད་སྒྲས་མཁའ་དབྱིངས་སུ་བྲག་ཅ་འཁོར་བ་དང་འཕྲུལ་འཁོར་གྱི་འུར་སྒྲས་ཁེངས་ཏེ་འབྲུག་འཕྱོ་སྟག་མཆོང་གི་རྣམ་པ་ཞིག་མངོན་ཡོད། ཞི་ཅིན་ཕིང་གིས་ཚོགས་ར་གཙོ་བོའི་དཔོན་དམག་ལ་ས་གནས་ས་ཐོག་ཏུ་དམག་གཟིགས་གནང་བ་དང་འབྲེལ་ས་གནས་སུ་བཅའ་སྡོད་འཕྲུལ་སྒུལ་གཅིག་སྡུད་བྱ་ཚུལ་ལ་བསྔགས་བརྗོད་གནང་བ་རེད།
ཞི་ཅིན་ཕིང་གིས་བརྙན་ལམ་བརྒྱུད་དེ་དམག་དཔུང་ཁག་གི་དམག་རིགས་དང་དྲག་ཆས་ཉེན་རྟོག་དཔུང་སྡེའི་ཐང་འཐབ་ཡན་ལག་ཚོགས་རར་སྦྱོང་བརྡར་བྱེད་འགོ་ཚུགས་པའི་གནས་ཚུལ་ལ་གཟིགས་ཞིབ་གནང་བ་རེད། ལྕགས་ཁྲབ་འཁོར་ལོ་འུར་འུར་དུ་སྐྱོད་པ་དང་། དམག་གྲུ་མདའ་འཕངས་པ་ལྟར་མྱུར་བར་སྐྱོད་པ། དམག་འཐབ་གནམ་གྲུ་ནམ་མཁར་འུར་སྒྲ་དང་བཅས་འཕུར་བ་སོགས་དམག་ཡོངས་ཀྱི་གོང་འོག་ཚང་མར་ཆབ་སྲིད་ཀྱི་སྤྲོ་སེམས་དང་དཔའ་ངར་ཆེར་སྐྱེད་ཀྱི་དམག་འཐབ་བློ་སྟོབས་ཀྱིས་ཁེངས་ནས་ཀྲུང་ཧྭའི་ས་གཞི་ཆེ་མོར་དངོས་འཐབ་ཅན་གྱི་དམག་དོན་སྦྱོང་བརྡར་གྱི་ཚ་རླབས་ཤིག་གང་མྱུར་འཕྱུར་བ་རེད།


c: text/html

text:
Friday, April 15, 2016
རྒོ་གུལ་ནང་དུ་ཆོས་བཤད་བྱས་པའི་ཉིན་མོ།
ཟླ་བ་འགའ་ཡི་གོང་ནས་ངོས་ཀྱི་དགེ་ཕྲུག་གསར་པ་dayena བརྒྱུད་ནས་ཆུ་ཚོད་གཅིག་ཙམ་གྱི་སར་ཡོད་པའི་རྒོ་གུལ་དྲྭ་རྒྱའི་ལས་ཁུངས་སུ་ཆོས་བཤད་བྱེད་རྒྱུ་དེ་ཡིན། ཁ་སང་ཞོགས་པ་ཆུ་ཚོད་བདུན་པའི་སྐབས་སུ་འཇམ་དབྱངས་ཆོས་འཁོར་གླིང་གི་ཚོགས་གཙོ་གཙོས་སྐད་བསྒྱུར་བྱམས་པ་མཐར་ཕྱིན་བཅས་སྡོམས་ངོས་ཀྱི་སློབ་མ་བཅུ་ལྷན་དུ་རླངས་འཁོར་བཞིའི་དང་བཅས་གཅིག་རྗེས་གཉིས་མཐུད་ཀྱིས་ཆུ་ཚོད་གཅིག་ཙམ་གྱི་སར་ཡོད་པའི་རྒུ་གོལ་དྲྭ་རྒྱའི་ཚོགས་པའི་ཕྱོགས་སུ་ཁ་གཏད་ནས་ཕྱིན། ཆུ་ཚོད་བཅུ་པའི་སྐབས་སུ་ངས་སྐད་ཆ་དངོས་གཞི་དེ་འགོ་འཛུག་དགོས་འདུག དེ་རིང་བཤད་བྱའི་སྐད་ཆ་ནི། བྱམས་སྙིང་རྗེའི་ངང་སྤྱི་ཚོགས་སུ་ལས་ཀའི་ནུས་པ། ཞེས་པའི་བརྗོད་བྱ་རེད་འདུག
དེར་འདུས་དངོས་ཡོད་མི་མང་བདུན་བཅུ་མ་ཟིན་ཙམ་ཞིག་འདུག་ཀྱང་དྲྭ་ཐོག་ནས་ཐད་གཏོང་སྐབས་སུ་མི་ཁྲི་གསུམ་ནས་བཞིའི་བར་བལྟ་མཁན་ཡོད་སྐད་འདུག གང་ལྟར་དང་པོ་ངས་དབྱིན་ཇིའི་ཆག་རོ་དེ་བེད་སྤྱོད་བྱས་ནས་ཚང་མར་ཁམས་འདྲི་དང་མ་ཟད་ང་རང་གྲྭ་རྐྱང་དཀྱུས་མ་ཞིག་ཡིན་ཀྱང་རྒུ་གོལ་འདི་ཉིད་ཀྱང་ཁ་བྲལ་ཐབས་མེད་མཁན་ཞིག་ཡིན་པའི་ཆ་ནས་དེ་རིང་འདིར་སྐད་ཆ་བཤད་མཁན་མགྲོན་འབོད་གནང་བར་ཐུགས་རྗེ་ཆེ་ཞུས་བ་དང་སྦྲགས་ནས་བརྗོད་བྱ་དངོས་གཞི་སྐད་བསྒྱུར་དང་བརྒྱུད། ས་བཅད་རྣམ་པ་གསུམ་གྱི་སྒོ་ནས་དེ་རིང་གི་སྐད་ཆ་དེ་གླེང་སློང་བྱས། བྱམས་སྙིང་རྗེ་མེད་པའི་སྐྱོན་ཆ། ཡོད་པའི་དགེ་མཚན། དེ་ཇི་རང་རྒྱུད་ལ་བསྐྱེད་ཐབས་ཞེས་བརྗོད་བྱ་འདི་གསུམ་ཐོག་ནས་དེང་དུས་དངོས་ཡོད་གནས་ཚུལ་གཞིར་བཞག་ལ། ནང་ཆོས་ཀྱི་སླན་པ་རྒྱབ་ཀྱིན་འགྲེལ་བཤད་བྱས་དུས་དེར་ཡོད་ཀྱི་མི་མང་པོ་ཧ་ཅང་ནས་དགའ་བོ་བྱེད་ཀྱི་འདུག
དུས་ཡུན་ནི་ཆུ་ཚོད་གཅིག་རེད་དྲི་བ་དྲིས་ལན་སོགས་ནི་གང་ཡང་མི་འདུག སྐད་ཆ་མཇུག་གྲུབ་པ་དང་ལྷན་གྲ་སྒྲིག་བྱེད་མཁན་ཕོ་གསར་གཟུགས་རིང་ལྟས་བཟོ་དོད་པོ་དེས་ཐུགས་རྗེ་ཆེ་ཞེས་གསུངས་བཤད་ཀྱི་མཇུག་གྲུབ། ཚོགས་པ་འདི་ཡི་ལས་བྱེད་གསུམ་གྱིས་ངེད་སླ་སློབ་རྣམས་ཟུར་དུ་ཡོད་པའི་རྒྱ་གར་ཟ་ཁང་ཞིག་ནང་དུ་ཁྲིད་ནས་གང་བཟའ་ཆོག་པའི་ཟས་རིགས་རྣམས་སོ་སོའི་གང་འདོད་ལ་ལོངས་སྤྱད། དོ་ནུབ་ཆུ་ཚོད་དགུ་པའི་སྐབས་སུ་སན་ཧོ་སེའི་San jose airport གནམ་ཐང་བརྒྱུད་ནས་boton བྷོ་སི་ཊོན་ལ་འགྲོ་དགོས་ཡོད། ང་མ་སོང་བའི་གོང་ནས་སྤྲོ་སེང་ལ་ཁྲིད་ཀྱི་ཡིན་ཟེར། ཉིན་རྒྱབ་རྒུ་གོལ་ཚོགས་པའི་ལས་བྱེད་མི་གསུམ་དང་འཇམ་དབྱངས་ཆོས་འཁོར་གླིང་ཚོགས་མི་བཅུ་དང་བཅས་ང་ཚོ་ཐག་ཉེར་ཡོད་པའི་ཧ་ཅང་མཛེས་སྡུག་ལྡན་པའི་ས་ཆ་ཞིག་ཏུ་འཁྱམས་ཉུལ་ལ་སོང་། ཀི་ལི་ཧྥོ་ཉའི་ས་ཆ་གང་དུ་སོང་ཡང་དག་པའི་ཞིང་ཁམས་འདྲ་ཤ་སྟག་རེད་འདུག ས་ཆ་འདིའི་དབྱིབས་ནི་སྤྱིར་གཏང་རི་མགོ་དབེན་ཁྲོད་འདྲ་ཞིག་ཡིན་པ་ལ། སྤངས་ལྗོངས་དང་ལྗོན་ཤིང་སྐབས་སྐབས་སུ་མཚོ་དང་མཚེའུ་ཆུ་ནང་དུ་བྱ་རིགས་དཀར་སེར་དམར་ལྗངས་ཁྱུ་ཁྱུ་བྱས་ནས་བསྡད་པ། གང་ལྟར་ས་ཆ་ཧ་ཅང་སྐྱིད་པོ་ཞིག་ཏུ་སླེབས་པས་མི་མང་ཧ་ཅང་དགའ་བོ་བྱས་སོང་། ཁོ་རང་ཚོའི་འདོད་པ་ལྟར་རྟེན་འབྲེལ་གྱི་ཆེད་དུ་རི་མགོ་དེར་ཕྱག་ཆེན་རྣལ་འབྱོར་བཞི་རིམ་འགྲེལ་བཤད་མདོར་བསྡུས་ཞིག་ཀྱང་བྱས། དེ་ནས་དགོང་མོར་གནམ་ཐང་བརྒྱུད་བྷོ་སི་ཊོན་ལ་སོང་། གནམ་གྲུ་ཆུ་ཚོད་ལྔ་ཡི་རིང་འཕུར་དགོས་འདུག ཕྱི་ཉིན་ཞོགས་པ་ཆུ་ཚོད་དྲུག་པའི་སྐབས་སུ་བྷོ་སི་ཊོན་གནམ་ཐང་ལ་བདེ་འབྱོར་བྱུང་། གནམ་ཐང་དུ་དཀོན་མཆོག་དང་བུ་མོ་བསྟན་ལྷ་གཉིས་ནས་སྒུག་འདུག་པས་དཀོན་མཆོག་ལགས་ཀྱི་ནང་ཤར་སྐྱོད་བྱས་ནས་ཡོང་། སང་ཉིན་ནས་བཟུང་ཉིན་གཉིས་རིང་བྷོ་སི་ཊོན་བཙོན་ཁང་ནང་དུ་ཆོས་བཤད་བྱེད་དགོས་ཡོད།
Subscribe to: Post Comments (Atom)

robotstxt: allowed

filter: keep


text:
རིན་མེད་ཀྲུང་དབྱིའི་སྨན་བཅོས་ཞབས་ཞུ།ཐའེ་ཝན་སྤྱན་རས་གཟིགས་བྱམས་བརྩེའི་ཚོགས་པ་དང་། སྨན་རྩིས་ཁང་གཉིས་ཟུང་འབྲེལ་ཐོག་བཞུགས་སྒར་དྷ་ས་ཁུལ་དང་། ཅོན་ཏ་ར། དེཧ་རཱ་དྰུན་བདེ་སྐྱིད་གླིང་གཞིས་སྒར་བཅས་སུ་རིན་མེད་སྨན་བཅོས་གོ་སྒྲིག་ཞུས་ཡོད། རྩ་བའི་ཐའེ་ཝན་སྤྱན་རས་གཟིགས་བྱམས་བརྩེའི་ཚོགས་པ་ནི་ལོ་མང་རིང་བཙན་བྱོལ་བོད་མིའི་སྤྱི་ཚོགས་ཁྲོད་རིན་མེད་ཐོག་སྨན་བཅོས་དང་འཕྲོད་བསྟེན་ཞབས་ཞུ་བྱེད་བཞིན་པ་མ་ཟད། ཨེ་ཤི་ཡཱ་ཁུལ་གྱི་སིངྒ་ལ་དང་། ཝེ་ཏི་ནམ། བར་མཱ་སོགས་རྒྱལ་ཁབ་ཁག་ཏུ་འཕྲོད་བསྟེན་སྨན་བཅོས་ཞབས་ཞུ་བསྒྲུབས་དང་སྒྲུབ་བཞིན་ཡོད། འདི་ལོ་སྨན་རྩིས་ཁང་དང་མཉམ་འབྲེལ་ཐོག་དྷ་རམ་ས་ལ་ཁུལ་དང་། དེ་ནས་ཅོན་ཏ་ར་དང་སྦིར་བོད་མིའི་གཞིས་སྒར། མཐའ་མ་བདེ་སྐྱིད་གླིང་བོད་མིའི་གཞིས་སྒར་བཅས་ས་གནས་གསུམ་ལ་ཉིན་བཅུ་གཉིས་རིང་རིན་མེད་སྨན་བཅོས་མཐུན་འགྱུར་ཞུས་ཡོད།
སྨན་བཅོས་ལས་གཞི་གཙོ་བོ་རྒྱ་ནག་ཀྲུང་དབྱི་སྨན་བཅོས་རིག་པ་ལས་གྱེས་པའི་བརྟག་ཐབས་རིག་པ། སྐམ་ཁབ། མེ་བཙའ། བསྐུ་མཉེ་སོགས་སྨན་བཅོས་ཐབས་ལམ་མི་འདྲ་བ་ལག་ལེན་ཐོག་ནས་ཉིན་གྲངས་བཅུ་གཉིས་རིང་ས་གནས་མི་འདྲ་བ་གསུམ་ལ་ནད་པ་གྲངས་ཁྱོན་བསྡོམས་ ༨༧༩ ཙམ་ལ་རིན་མེད་སྨན་བཅོས་བྱས་པའི་ནད་པའི་ཁོངས་སུ་བོད་རིགས་ཙམ་མ་ཡིན་པར་རྒྱ་གར་ཡུལ་མི་དང་། ཕྱི་རྒྱལ་བ་སོགས་མི་རིགས་སྣ་ཚོགས་ཀྱིས་སྨན་བཅོས་ཀྱི་ཁེ་ཕན་ལེན་ཐུབ་ཡོད།
སྨན་རྩིས་ཁང་གི་འཛིན་སྐྱོང་ངོས་ནས་མགྲོན་འབོད་གདན་ཞུ་དང་འཆར་འགོད་གནང་བ་བཞིན། རྒྱ་ཡིག་སྡེ་ཚན་ནས་འགན་འཁུར་གྱིས་ཐའེ་ཝན་བྱམས་བརྩེའི་ཚོགས་པའི་འབྲེལ་ཡོད་འགན་འཛིན་རྣམ་པ་དང་ཡིག་འབྲེལ་རིམ་པར་ཞུས་ཤིང་། སྤྱན་རས་གཟིགས་བྱམས་བརྩེའི་ཚོགས་པས་རེ་སྐུལ་ཞུས་པ་བཞིན། སྨན་བཅོས་བྱ་ཡུལ་ཁག་ལ་མིང་གིས་བསྙད་པའི་ཐོ་འགོད་དེབ་སྐྱེལ་སྡེ་ཚན་དང་། ནད་པའི་ལོ་རྒྱུས་ཞིབ་འབྲི་སྡེ་ཚན། སྨན་པའི་བརྟག་དཔྱད་སྡེ་ཚན། འཇམ་དཔྱད་སྡེ་ཚན། རྩུབ་དཔྱད་སྡེ་ཚན། སྨན་སྤྲོད་ཁང་བཅས་སུ་མིང་གིས་བསྙད་པའི་ཚན་པ་ཁག་སྔོན་ཚུད་ནས་དབྱེ་བགོས་དང་། སྡེ་ཚན་སོ་སོར་ཉེར་མཁོའི་ཅ་དངོས་ཅོག་ཙེ་དང་། རྐུབ་སྟེགས། ཉལ་ཁྲི། གདན། དུག་སེལ་སྨན་རྫས་སོགས་གྲ་སྒྲིག་འཐུས་ཚང་ཞུས། རིན་མེད་སྨན་བཅོས་ནང་བཞུགས་མཁན་ཚོགས་མི་གྲངས་ཉེར་དྲུག་ཕྱི་ལོ་ ༢༠༡༦ ཟླ་ ༥ ཚེས་ ༡༢ ཉིན་ལྡི་ལིར་འབྱོར་བ་དང་སྨན་རྩིས་ཁང་གིས་བླ་སྨན་ཞབས་ཞུ་སྨན་རམས་པ་བསྟན་འཛིན་མཐའ་ཡས་ལགས་ཆེད་མངགས་ལྡི་ལི་གནམ་ཐང་དུ་གདན་ཞུར་མངགས་ཏེ་གནམ་ཐང་ནས་ཐད་ཀར་འགྲུལ་སྐྱེས་གླང་འཁོར་བརྒྱུད་ཕྱི་ཚེས་ ༡༣ ཞོགས་པར་ངྷ་རམ་ས་ལར་བདེ་འབྱོར་ཡོད།
ཐེངས་འདིའི་ཉིན་གྲངས་བཅུ་གཉིས་ཙམ་གྱི་རིང་ཀྲུང་དབྱིའི་སྨན་བཅོས་རིན་མེད་ཐོག་སྐོར་བསྐྱོད་ཁྲོད་ས་གནས་གསུམ་གྱི་ནད་པ་མང་པོ་ཞིག་གི་ན་བའི་སྡུག་བསྔལ་སེལ་ཞིང་། གནའ་སྲོལ་ཀྲུང་དབྱིའི་སྨན་ལུགས་ཀྱི་བཅོས་ཐབས་ལ་མང་ཚོགས་ཁྲོད་དོ་སྣང་དང་དགའ་ཞེན་ཙམ་དུ་མ་ཟད། ལྷག་པར་ཀྲུང་དབྱིའི་སྨན་ལུགས་ཀྱི་མེ་བཙའི་བཅོས་ཐབས་དེ་བཞིན་བོད་ཀྱི་གསོ་བ་རིག་པའི་གཞུང་ལས་གསུངས་པའི་མེ་བཙའ་ལས་སྟབས་བདེ་ཞིང་བེད་སྤྱོད་སླ་བ་དང་ནུས་ཐོན་མྱུར་བ། གྲང་རླུང་རྐྱེན་པས་མཁལ་རྐེད་དང་ཚིགས་གཞི་ན་བ། ས་བོན་འཛག་པ། ཟླ་མཚན་མི་སྙོམས་པ་སོགས་ལ་དམིགས་བསལ་གྱི་ཕན་བསྐྱེད་བྱུང་བས། ནད་པ་མི་ཉུང་བ་ཞིག་བསྟུད་མར་བསྟེན་གཏུགས་ལ་ཕེབས་པའི་ཁྲོད་བོད་པ་ཙམ་མ་ཡིན་པར། རྒྱ་གར་ཡུལ་མི་དང་། བལ་པོ། དབྱིན་ཇི། སོག་པོ། རྒྱ་མི་སོགས་ཀྱིས་བསྔགས་བརྗོད་དང་ལེགས་གསོལ་འཕྲིན་བཟང་ཕུལ་བ་སོགས་བྱུང་ཞིང་། ལས་གཞི་འདིས་ད་དུང་སྨན་རྩིས་ཁང་ཁྱབ་བསྒྲགས་དང་། བོད་པ་དང་རྒྱ་གར་ཡུལ་མིའི་མཐུན་ལམ་ལ་ཡང་ནུས་པ་ངེས་ཅན་འདོན་ཐུབ་ཡོད་པ་མ་ཟད། མཉམ་འབྲེལ་སྨན་བཅོས་ནང་དངོས་སུ་ཞུགས་མཁན་སྨན་རྩིས་ཁང་གི་སྨན་པ་རྣམས་ལའང་མེ་བཙའ་དང་། སྐམ་ཁབ་ཀྱིས་མཚོན་པའི་གནའ་སྲོལ་ཀྲུང་དབྱིའི་སྨན་གྱི་གཞུང་དང་ལག་ལེན་སློབ་སྦྱོང་དང་། བོད་སྨན་གྱི་གཞུང་དུ་ཁ་གསལ་མེད་པའི་ལེགས་ཆ་གང་འཚམ་ལེན་ཐུབ་པ་བྱུང་ཡོད།
ཐའེ་ཝན་སྤྱན་རས་གཟིགས་བྱམས་བརྩེའི་ཚོགས་པ་ངོས་ནས་སྨན་རྩིས་ཁང་གིས་ཐེངས་འདིའི་རིན་མེད་སྨན་བཅོས་ཐོག་མཉམ་འབྲེལ་གྱིས་མཐུན་འགྱུར་རོགས་རམ་གནང་བར་ཐུགས་རྗེ་ལེགས་གསོལ་ཆེད་ཧིན་སྒོར་འབུམ་གཅིག་(༡༠༠༠༠༠།༠༠) ཀྲུང་དབྱིའི་སྨན་ལུགས་ཀྱི་མེ་བཙའི་ཆ་བྱད་གྲངས་ ༢༤ ཞལ་འདེབས་གནང་།
མཐའ་མའི་འདོན་ཐེངས་།: 02.07.2016 ཉིན། 11:29 AM<< སྔ་མ།